Бригада
Бригадата е тактическо войсково съединение от състава на Въоръжените сили на много държави. По бойния си състав заема положение между полка и дивизията. Организационно включва в състава си:

 Бригада от Сухопътни войски: няколко батальона (полка) и подразделения за тилово и техническо обслужване.
 Бригада от Военновъздушните сили: няколко ескадрили и подразделения за тилово и техническо обслужване.
 Бригада от Военноморските сили: няколко дивизиона кораби или кораби.
 Бригада от Войските на ПВО: няколко дивизиона и подразделения за тилово и техническо обслужване.